בית הכנסת באנטקיה

בית הכנסת אנטקיה (באנגלית: Antakya Synagogue ) ממוקם בעיר אנטקיה (שמה הקודם היה אנטיוכיה), טורקיה. ליד הגבול הסורי ועל גדת נהר האורונטס לפני שהוא נשפך לים התיכון. בית הכנסת שירת את חברי הקהילה היהודית, הבודדים, שנותרו בקהילה בת 2,300 השנים של אנטיוכיה העתיקה (שהורכבה ברובה מצאצאי יהודי סוריה <ref>Zvi Bar'el, [http://www.haaretz.com/news/features/.premium-1.541055 "Head of tiny Jewish community in Turkey: There's no love between Israeli citizens"], Haaretz, August 12, 2013.</ref> ).

== הקהילה היהודית ==

הקהילה בעיר הייתה אחת הקהילות היהודיות העתיקות בעולם. היהודים היוו חלק נכבד מאוכלוסיית אנטיוכיה מתחילת יישובה. מכיוון שהיהודים היו בין מייסדי העיר, הרי שניתנו להם זכויות אזרח כבר מההתחלה, על ידי סלאוקוס הראשון. יוסף בן מתתיהו טוען שכל מלכי סוריה לאחר אנטיוכוס הרביעי (אפיפאנס), נתנו ליהודים "לשבת בעיר לבטח" וזה מה שהביא למספרם הגדול. כראיה לכך שזכויות היהודים בעיר הן עתיקות ועדיין מקוימות בימיו, יוסף בן מתתיהו מביא את העובדה, שבפקודת סלאוקוס, קבלו היהודים, שלא רצו להשתמש בשמן שיוצר על ידי גויים, סכום כסף מראשי הגימנסיון, כדי ליבא שמן מתוצרת יהודית.

בתחילת המאה העשרים גרו באנטקיה 1,500 יהודים. בשנת 1942 טורקיה חוקקה את החוק נגד מיעוטים ויהודים, חוק המיסוי על ההון, varlik vergisi. החוק תבע מהמיעוטים לשלם מס מאוד גבוה לממשלת טורקיה. מי שלא היה בידו לשלם את המס נשלח למחנות עבודה. החוק גרם לטראומה עמוקה ביהודי טורקיה. בשנות השבעים של המאה העשרים חיו באנטקיה 350 יהודים.<ref name=":0"></ref> אך עקב גל של אלימות פוליטית ששטף את טורקיה, חברי הקהילה נדדו צפונה לתוך המרכזים העירוניים הגדולים של טורקיה ואף היו כאלה שעברו למדינות שמעבר לים. נכון לשנת 2014 צעיר חברי הקהילה היה בן 63.<ref name=":0" /> עד 2014 הצטמצמה הקהילה היהודית לפחות מ-20 חברים. <ref>Danya Chudakoff, [http://www.aljazeera.com/news/middleeast/2014/04/turkey-jewish-community-antakya-20144227111824684.html "Turkey's Jewish community longs for the past: With only 18 members remaining, Antakya's Jewish community struggles to hold onto its rich history and culture."] Al Jazeera, May 14, 2014.</ref> <ref>Shirin Ghermezian, [http://www.algemeiner.com/2014/05/19/only-18-members-remain-in-2300-year-old-turkish-jewish-community-following-political-economic-turmoil/ "Only 18 Members Remain in 2,300-Year-Old Turkish Jewish Community Following Political, Economic Turmoil"], Algemeiner Journal, May 19, 2014.</ref> <ref>Michael Kaplan, [http://forward.com/articles/207856/jews-spent-centuries-in-antakya-turkey-now-theres/?p=all "Jews Spent Centuries in Antakya, Turkey. Now, There's Only 17 Left."], The Jewish Daily Forward, October 28, 2014.</ref>

== בית הכנסת ==
בניין בית הכנסת הנוכחי, היחיד בעיר, הוקם בשנת 1890, בנוי מעץ. מכיוון שאנטקיה נמצאת מצפון לירושלים, ארון הקודש בבית הכנסת נבנה בקיר הדרומי בגומחה (אפסיס) חצי עגולה, שלידה יש מקום להסיר נעלים מפני קדושת המקום. <ref>Joel A. Zack, Historic synagogues of Turkey, 2008, p. 188</ref> על החזית החיצונית, של החצר הפנימית של בית הכנסת, הפונה לרחוב, מעל לכניסה, חרוט באבן, מגן דוד. דלת הכניסה שבחזית הרחוב, נפתחת לחצר ריקה מרוצפת, שבשוליה מספר עצים.<ref name=":2"></ref> רצפת בית הכנסת עשויה שיש, הפרוכת המכסה את ארון הקודש, עשויה מבד כחול כהה עם כיתוב הארוג מחוטי זהב. במרכז בית הכנסת נמצאת הבימה הפונה לכיוון דרום, אל ארון הקודש.<ref name=":2" /> לאורך התקרה אפשר להבחין במקומות המיועדים לנרות שמן.

בית הכנסת השתלב בשכונה בה הוא שוכן במשך כ-250 השנים האחרונות וממש מולו ישנם מסגד וכנסייה קתולית. ככל שהקהילה נתמעטה, חבריה נתמכו בשכנים ובשלטון המקומי. בשנת 2014, נענתה העירייה לבקשת הקהילה לתת לה שתי דירות שאינן בשימוש, על מנת שישמשו כבתי הארחה, ללא תשלום, למבקרים בשבת.<ref name=":0" />

בית הכנסת כמעט ולא ניזוק ברעידת האדמה הטורקית-סורית ב-2023 .<ref></ref> הוא עדיין עומד על תילו, לאחר שנגרם לו נזק קל. <ref></ref> שבעת ספרי התורה העתיקים, בני 500 שנה,<ref name=":2" /> הכתובים על קלף עור צבי (נכון ל-2021, אותיות הדיו עדיין קריאות וברורות), שהיו בו, הוצאו מבית הכנסת ומהעיר בכלל, בידי הרב מנדי חיטריק, רבה האשכנזי של טורקיה ויו"ר איחוד הרבנים במדינות האסלאם, למשמורת. לאחר רעידת האדמה עברו חברי הקהילה היהודית שמנתה 14 חברים, לאיסטנבול. נשיא הקהילה היהודית של אנטקיה, שאול ג׳נודיאוגלו, ואשתו פורטונה, נהרגו כשבניין המגורים שלהם קרס עליהם. <ref></ref> <ref></ref>

בסיוע העירייה שופץ בית הקברות היהודי של אנטקיה, שהיה מוזנח במשך זמן רב.<ref name=":0" />

== ראו גם ==
* רשימת בתי הכנסת בטורקיה
* יהדות טורקיה
* יהודי אנטקיה
* אנטקיה

== קישורים חיצוניים ==
<div class="mw-content-ltr">
* 
* 
* 
* [https://www.middleeasteye.net/news/turkey-earthquake-antakya-jewish-presence-may-end turkey earthquake antakya jewish presence may end]
</div>
* [https://www.archnet.org/sites/21210 מיקום, וצילומים מהחזית ופנים בית הכנסת]
* [https://www.alamy.com/stock-photo/antakya-synagogue-hatay-turkey.html?sortBy=relevant צילומים מתוך בית הכנסת באתר alamy.com]

== הערות שוליים ==

*
קטגוריה:מבנים שניזוקו ברעידת האדמה בטורקיה-סוריה ב-2023
קטגוריה:טורקיה: בתי כנסת
קטגוריה:בתי כנסת עתיקים